
ΣΥΝΑΔΕΛΦΟΙ
ΤΑ  Δ. Σ  ΤΟΥ ΣΩΜΑΤΕΙΟΥ ΕΡΓΑΖΟΜΕΝΩΝ ΤΟΥ ΔΗΜΟΥ ΑΜΑΡΟΥΣΙΟΥ  
ΚΑΙ ΤΗΣ ΔΗΜΟΤΙΚΗΣ ΣΥΓΚΟΙΝΩΝΙΑΣ 

 ΣΑΣ ΚΑΛΕΙ ΟΛΟΥΣ
ΠΕΜΠΤΗ 20 ΝΟΕΜΒΡΙΟΥ 2008 ΚΑΙ ΩΡΑ 19.00
ΣΤΟ ΔΗΜΟΤΙΚΟ ΣΥΜΒΟΥΛΙΟ ΤΗΣ ΠΟΛΗΣ

             ΟΠΟΥ ΠΡΟΚΕΙΤΑΙ ΝΑ ΣΥΖΗΤΗΘΟΥΝ ΩΣ ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ 
  Λήψη απόφασης για τη μετατροπή της Δημοτικής Επιχείρησης Πολιτισμου, Τεχνολογίας   

          Κυκλοφορίας Παροχής Κοινωνικών Υπηρεσιών  Δήμου Αμαρουσίου σε κοινωφελή  
          σύμφωνα με τον Ν.  3463/06 άρθρο 252.

 Αποδοχή ή μη της απόφασης του Διοικητικού Συμβουλίου της Δημοτικής Επιχείρησης       

          Αθλητισμού, Εκπαίδευσης, Επικοινωνίας σχετικά με τη  βιωσιμότητά της και την   

          πρότασή της  για συγχώνευση με τη Δημοτική Επιχείρηση Ανάπτυξης 
          Δήμου Αμαρουσίου.
Λήψη απόφασης για τη συγχώνευση της Δημοτικής Επιχείρησης Αθλητισμού, 

           Εκπαίδευσης και της  Επικοινωνίας Δήμου Αμαρουσίου με τη Δημοτική Επιχείρηση 
           Ανάπτυξης Δήμου Αμαρουσίου (ΔΕΑΔΑ).
 Δημιουργία Ανώνυμης Εταιρίας (Α.Ε.) με την επωνυμία «Ανώνυμη Αναπτυξιακή ΟΤΑ Α.Ε.».

ΠΡΟΚΕΙΤΑΙ ΓΙΑ ΑΠΟΦΑΣΕΙΣ ΠΟΥ ΑΦΟΡΟΥΝ ΟΛΟΥΣ ΤΟΥΣ ΥΠΑΛΛΗΛΟΥΣ ΤΩΝ ΔΗΜΟΤΙΚΩΝ ΕΠΙΧΕΙΡΗΣΕΩΝ ΚΑΙ ΤΟΥ ΟΡΓΑΝΙΣΜΟΥ ΕΡΓΑΣΙΑΣ. ΟΙ ΝΟΜΟΙ ΚΑΙ ΟΙ ΔΙΑΤΑΞΕΙΣ ΔΙΝΟΥΝ ΤΗΝ ΕΥΚΑΙΡΙΑ ΚΑΙ ΤΗ ΔΥΝΑΤΟΤΗΤΑ ΣΤΗ ΔΙΟΙΚΗΣΗ ΤΟΥ ΔΗΜΟΥ  ΝΑ ΕΞΑΣΦΑΛΙΣΕΙ ΤΗ ΜΟΝΙΜΟΤΗΤΑ ΤΗΣ ΕΡΓΑΣΙΑ ΜΑΣ. 

Η ΣΥΜΜΕΤΟΧΗ ΟΛΩΝ ΜΑΣ ΚΡΙΝΕΤΑΙ ΑΠΑΡΑΙΤΗΤΗ.

Συνάδερφοι ο χρόνος απέδειξε την (βούληση) της διοίκησης όχι για επίλυση αλλά για έναν ατελείωτο εμπαιγμό σε ότι αφορά την εργασία μας το ψωμί μας και τις οικογένειες μας.

 Η προθεσμία που έχουμε στην διάθεση μας εκπνέει (31/12/2008)
Τι ζητάμε :
Για τους συναδέλφους του Οργανισμού Εργασίας : 
- είναι σχεδόν βέβαιο ότι στην τροπολογία που προωθεί η Διοίκηση δεν υπάρχει κάποια εξέλιξη. Ο αρμόδιος υπουργός δεν προχωρά στην υπογραφή της. Για αυτό το λόγο και ζητάμε ΑΜΕΣΗ τροποποίηση του καταστατικού του Οργανισμού Εργασίας, παραμένοντας στο Δ.Σ του μόνο ο Δήμος Αμαρουσίου και τα Ν.Π.Δ.Δ, με σκοπό να χαρακτηριστεί ως  Οργανισμός του Δήμου. 

Με αυτό τον τρόπο δίνεται η δυνατότητα εφαρμογής του άρθρου 269 του Κώδικα Δήμων και Κοινοτήτων όπου καθιστά εφικτή και δυνατή τη μεταφορά μεγάλης μερίδας προσωπικού του Οργανισμού Εργασίας στο Δήμο και σε Δημοτικές Επιχειρήσεις.      
Για τους συναδέλφους των Δημοτικών Επιχειρήσεων : 
- υπάρχει η δυνατότητα εφαρμογής του Κώδικα Δήμων και Κοινοτήτων και συγκεκριμένα του άρθρου 269 σύμφωνα με το οποίο : Είναι εφικτή και δυνατή η απορρόφηση των συμβασιούχων (με συμβάσεις μέχρι τις 31/12/2005) αορίστου χρόνου των Δημοτικών Επιχειρήσεων, σε θέσεις αορίστου χρόνου στο Δήμο.
Για όλους 

Με τι κριτήρια θα στελεχωθούν οι νέες κοινωφελείς επιχειρήσεις; 

  Στους περισσότερους Δήμους της χώρας, με αποφάσεις των Δημοτικών Συμβουλίων και με τη συνεργασία των Σωματείων έληξαν το εργασιακό. Στο Μαρούσι τι θα γίνει;
Αγαπητοί Συνάδελφοι, 

Ζητάμε τώρα τις ΑΠΑΝΤΗΣΕΙΣ ΓΙΑ ΤΗΝ «ΤΥΧΗ» ΤΩΝ ΑΙΤΗΣΕΩΝ ΟΛΩΝ ΤΩΝ ΣΥΜΒΑΣΙΟΥΧΩΝ (ΔΗΜΟΤΙΚΩΝ ΕΠΙΧΕΙΡΗΣΕΩΝ ΚΑΙ ΟΡΓΑΝΙΣΜΟΥ) ΠΟΥ ΕΙΧΑΝ ΣΥΜΠΛΗΡΩΘΕΙ ΚΑΙ ΣΤΑΛΕΙ, ΑΠΟ ΤΗΝ ΠΡΟΗΓΟΥΜΕΝΗ ΔΙΟΙΚΗΣΗ, ΑΠΟ ΤΟΝ ΑΥΓΟΥΣΤΟ ΤΟΥ 2004 ΣΤΟΝ ΑΣΕΠ.

Υπάρχουν ευθύνες και όλοι το γνωρίζουν. 
- Ποιες και πόσες αιτήσεις κατατέθηκαν στον ΑΣΕΠ πριν 4,5 χρόνια;

- Τι απάντησε ο ΑΣΕΠ και σε τι κινήσεις έπρεπε να προχωρήσουν οι Διοικήσεις; 
ΓΙΑΤΙ ΔΕΝ ΜΑΣ ΕΝΗΜΕΡΩΣΑΝ ΠΟΤΕ;;;;  

